b'\n_START_ARTICLE_\nProjektorius\n_START_PARAGRAPH_\nProjektorius\xc2\xa0\xe2\x80\x93 optinis prietaisas, skirtas projektuoti atvaizdui ant nutolusio pavir\xc5\xa1iaus, t. y. rodyti vaizdui ant atskiro, didelio ekrano. \xc4\xaeprastas projekcinis aparatas sukuria atvaizd\xc4\x85, \xc5\xa1viesos srautui praeinant per l\xc4\x99\xc5\xa1i\xc5\xb3 sistem\xc4\x85. Naujesni aparatai gali projektuoti vaizd\xc4\x85 tiesiogiai, lazerio pagalba, o virtualus retininis projektorius sukuria vaizd\xc4\x85 ant akies tinklain\xc4\x97s, u\xc5\xbeuot naudoj\xc4\x99s i\xc5\xa1orin\xc4\xaf projekcin\xc4\xaf ekran\xc4\x85 (matomas vaizdas tarsi kabo ore, prie\xc5\xa1 akis)._NEWLINE_\xc5\xa0iuo metu labiausiai paplit\xc4\x99s projektoriaus tipas vadinamas vaizdo projektoriumi. Tai skaitmeninis aparatas, pakeit\xc4\x99s anks\xc4\x8diau naudotus diaskopus, grafoprojektorius, kino teatruose buvusius kinoprojektorius._NEWLINE_Vaizdo projektoriaus pagalba sukuriamas vientisas, didelio formato vaizdas. Nedideli, kompakti\xc5\xa1ki, tinkami ne\xc5\xa1iojimui i\xc5\xa1 vietos \xc4\xaf viet\xc4\x85, yra mobilieji projektoriai. Prezentacijoms ir kitiems vaizdo projektavimo poreikiams naudojami konferenciniai projektoriai su naujos kartos hibridiniais \xc5\xa1viesos \xc5\xa1altiniais. Plataus kampo optikos projektoriai tinka nedidel\xc4\x97ms patalpoms, kur n\xc4\x97ra vietos atitraukti projektori\xc5\xb3 toliau, kad b\xc5\xabt\xc5\xb3 i\xc5\xa1gautas didesnis vaizdas.'